बिनि गेजेरावनो गोथार रमजान दान जागायनाय लोगो-लोगो ना-बेदर, फिथाय-सामथाय आरो गोनांथार मुवा-बेसादफोरनि बेसेना बांनो हमदों। बिनिखायनो बे बेलायाव उन्दुनाय जगाय बिफाना हाथाय-बाजारफोरखौ नायदिंनानै 1955 मायथायनि गोनां मुवा-बेसादनि आयेन नङाबा 1980 मायथायनि प्रिभेनसन अब ब्लेक मार्केटिं एण्ड मेइनटेन्स अब साप्लाइज अब एसेनसियेल कम’डिटि आयेननि आवथायाव दुथां फालांगिरिफोरनि सायाव राहा लानायजों लोगोसे गोनांथार मुवा-बेसादफोरनि मोनसे थि बेसेन खालामनानै गोरिब नखरफोरखौ एसे हां मोनहोनो बागसानि रायजो-राजाफोरा खावलायदों।